Pil Cappelen Smith

Pil Cappelen Smith (født 1. november 1972 i Trondheim) er en norsk-dansk forlegger, redaktør, bokhandler og animatør. Han er mest kjent som iverksetter av det subjektive oppslagsverket Cappelens Forslags Konversasjonsleksikon, som han var forlegger, redaktør og art director for. Cappelen Smith var også tekstforfatter i boken, som en av i alt 82 nordiske bidragsytere. Cappelens Forslags konversasjonsleksikon, bind II ble lansert 28. november 2016. Pil Cappelen Smith eier den frie bokhandelen Cappelens Forslag sammen med Andreas Cappelen.

Cappelen Smith ble hyret inn av NRK i 2007 og 2008 for å arbeide med animasjon og visuell regi på den fullanimerte serien Halvseint. Halvseint ble også nominert i kategorien «beste tv-serie» ved Festival d'animation d’Annecy i 2008. I 2013 tok den animerte julekalenderen «Familien Andersen i Mexico» gull i Visuelt-konkurransens gjeveste kategori, «Reklame og promo». Cappelen Smith var produsent for serien.

I 2011 arrangerte og kuraterte Cappelen Smith en utstilling av fotografiene til den amerikanske fotografen Travis Shinn. The Photography of Travis Shinn varte fra 16. mars til 6. april 2011, og fant sted i andre etasje på Internasjonalen i Oslo. Travis Shinn gjestet NRKs musikkprogram Lydverket i anledning utstillingen.

Som skuespiller dukker Cappelen Smith opp i filmer som Hjelp, vi er russ (2011) og Grand Hotel (2016), selv om han for det meste jobber med stemmelegging.

Pil Cappelen Smith er en lisensiert vigsler og gravferdstaler for Human-Etisk Forbund.

Referanser

Eksterne lenker 
https://www.nrk.no/kultur/dette-bor-du-ha- i-bokhylla-1.12077106
http://www.cappelensforslag.no/cappelens-forslags-konversasjonsleksikon/
http://www.cappelensforslag.no/english-cappelens-forslags-konversasjonsleksikon-cfkl/
http://www.aftenposten.no/meninger/kommentar/De-nest-siste-entusiastene-68167b.html
https://foto.no/a/43649
https://web.archive.org/web/20160109155441/http://pilsmith.com/

Norske redaktører
Bokhandlere
Personer fra Trondheim kommune